Dakle, mnogi od vas su vjerojatno vidjeli film "Marsovac."
No, za one od vas koji nisu, to je film o astronautu
koji je nasukan na Marsu i njegova nastojanja da ostane živ
sve dok Zemlja ne pošalje misiju spašavanja da ga vrati na Zemlju.
Na sreću, oni uspostave komunikaciju
sa likom, astronautom Watney-em, u jednom trenutku
tako da on nije tako sam na Marsu sve dok ne može biti spašen.
Dakle, dok gledate film, ili čak i ako niste,
kada razmišljate o Marsu,
vjerojatno mislite o tome koliko je daleko i koliko je udaljen.
A, ono što vam možda ne bi palo na pamet je,
kakva je zapravo logistika rada na drugom planetu --
živjeti na dva planeta
kada postoje ljudi na Zemlji a tu su i roveri ili ljudi na Marsu?
Razmislite o tome kada imate prijatelje, obitelji i suradnike
u Kaliforniji, na Zapadnoj obali, ili u drugim dijelovima svijeta.
Kada pokušavate komunicirati s njima,
jedna od stvari na koju vjerojatno prvo pomislite je:
čekaj, koliko je sati u Kaliforniji?
Hoću li ih probuditi? Je li u redu nazvati?
Dakle, čak i ako ste u interakciji s kolegama koji su u Europi,
odmah razmišljate o:
Što je potrebno da se uskladi komunikacija, kada su ljudi daleko?
Dakle, sada nemamo ljude na Marsu, ali imamo rovere.
I upravo sada, na Curiosity-u, je 6:10 ujutro.
Dakle, 6:10 ujutro na Marsu.
Imamo četiri rovera na Marsu.
Sjedinjene Države su postavile četiri rovera na Marsu od sredine 1990-ih,
a ja sam imala privilegiju raditi sa njih tri.
Dakle, ja sam inženjerka svemirskih letjelica, inženjerka operacijaletjelica,
u NASA-inom Laboratoriju za Mlazni Pogon u Los Angeles-u, Kaliforniji.
I ovi roveri su naši robotski izaslanici.
Dakle, oni su naše oči i naše uši, i oni posmatraju planet za nas
sve dok ne možemo poslati ljude.
Tako smo naučili kako raditi na drugim planetima kroz te rovere.
Dakle, prije nego što pošaljemo ljude, šaljemo robote.
Dakle, razlog zbog kojeg postoji vremenska razlika na Marsu sada,
u odnosu na vrijeme na kojem smo mi sada,
je zato jer je dan na Marsu duži od dana na Zemlji.
Naš Zemaljski dan traje 24 sata,
jer toliko je potrebno Zemlji da se okrene oko svoje osi,
toliko dugo traje da se jednom okrene.
Dakle, naš dan traje 24 sata.
Marsu je potrebno otprilike 24 sati i 40 minuta da se okrene jednom.
Dakle, to znači da je dan na Marsu 40 minuta duži od dana na Zemlji.
Dakle timovi ljudi koji upravljaju roverima na Marsu, kao što je ovaj jedan,
ono što radimo je da živimo na Zemlji, ali radimo na Marsu.
Dakle, mi moramo razmišljati kao da smo zapravo na Marsu s roverom.
Naš posao je, posao tog tima, kojeg sam ja dio,
slanje naredbi roveru i reći joj što učiniti sljedeći dan.
Reći joj da se vozi ili buši ili joj reći što god da je potrebno učiniti.
Dakle, dok ona spava -- a rover spava noću
jer treba napuniti svoje baterije
i treba prebroditi hladne Marsovske noći.
I tako ona spava.
Dakle, dok ona spava, radimo na njenom programu za sljedeći dan.
Dakle, ja radim noćnu smjenu na Marsu.
(Smijeh)
Dakle, da bi došli na posao na Zemlji u isto vrijeme svaki dan na Marsu --
kao, recimo moram biti na poslu u 5:00 sati popodne,
ovaj tim treba biti na poslu u 5:00 popodne po Marsovom vremenu svaki dan,
onda moramo doći na posao na Zemlji 40 minuta kasnije svaki dan,
kako bi ostali sinkronizirani sa Marsom.
To je poput pomicanja vremenske zone svaki dan.
Dakle, jednog dana dođete u u 8:00, sutradan 40 minuta kasnije u 8:40,
Idući dan 40 minuta kasnije u 9:20,
dan nakon toga u 10:00.
Znači, pomičete 40 minuta svaki dan,
sve dok ne dolazite na posao u sred noći --
u sred Zemaljske noći.
Jel'da? Možete zamisliti kako je to zbunjujuće.
Stoga, sat za Mars.
(Smijeh)
Ovi utezi u ovom satu su mehanički podešeni
da rade sporije.
Jel'da? I nismo počeli --
Dobila sam ovaj sat 2004. godine
tada sa roverima Spirit i Opportunity.
Nismo krenuli sa razmišljanjem
kako ćemo trebati Marsovske satove.
Jel'da? Mislili smo, u redu, samo ćemo imati vrijeme na našim računalima
i na kontrolnim zaslonima misije, i to će biti dovoljno.
Da, i ne baš.
Jer nismo samo radili po Marsovskom vremenu,
mi smo zapravo živjeli po Marsovskom vremenu.
I odmah smo postali zbunjeni koliko je sati.
Tako da ste stvarno trebali nešto na zapešću što će ti reći:
Koliko je sati na Zemlji? Koliko je sati na Marsu?
I nije samo vrijeme to što je bilo zbunjujuće;
morali smo biti u mogućnosti razgovarati jedni s drugima o tome.
Dakle, "sol" je dan na Marsu -- ponovno, 24 sati i 40 minuta.
Dakle, kada govorimo o nečemu što se događa na Zemlji,
reći ćemo danas.
Dakle, za Mars, možemo reći: "dasol."
(Smijeh)
Jučer je postalo "jusol" za Mars.
Opet, nismo počeli sa razmišljanjem, "Oh, izmislimo jezik."
Jednostavno je bilo vrlo zbunjujuće.
Sjećam se netko mi je prišao i rekao,
"Želio bih napraviti ovu aktivnost na vozilu sutra, na roveru."
I rekla sam, "Sutra, sutra, ili Mars, sutra?"
Počeli smo sa tom terminologijom, jer smo morali imati način da razgovaramo.
(Smijeh)
Sutra je postalo "idusol" ili "soltra."
Jer ljudi imaju različite preferencije za riječi koje koriste.
Neki od vas bi mogli reći "piće" a neki od vas bi mogli reći "napitak."
Dakle, imamo ljude koji kažu "idusol" ili "soltra."
A onda nešto što sam primijetila nakon nekoliko godina rada na tim misijama,
je da mi koji radimo sa roverima, kažemo "susol."
Ljudi koji rade na misijama na tlu kojima cilj nije lutati okolo,
kažu "susoul."
Tako da mogu reći na kojoj ste misiji radili po vašem Marsovskom naglasku.
(Smijeh)
Dakle, imamo satove i jezik, i nazirete temu ovdje, zar ne?
Tako da nismo zbunjeni.
No, čak i Zemljino dnevno svjetlo nas može zbuniti.
Ako pomislite da ste upravo sada, došli na posao
sredina je Marsovske noći
a svjetlo ulazi kroz prozore,
to će isto tako biti zbunjujuće.
Dakle, na ovoj slici kontrolne sobe možete vidjeti
da su sve rolete spuštene.
Tako da nema svjetla koje nam odvraća pažnju.
Rolete su bile spuštene po cijeloj zgradi oko tjedan dana prije slijetanja,
i nisu se podigle sve dok nismo prešli sa Marsovskog vremena.
Dakle, to također vrijedi i za kuću, po doma.
Bila sam na Marsovskom vremena tri puta, i moj muž je rekao,
OK, spremamo se za Marsovsko vrijeme.
I tako će on staviti foliju preko prozora i tamne zavjese i zastore
jer ujedno djeluje i na tvoj obitelji.
I tako sam živjela u zatamnjenom okolišu, ali isto tako je i on.
I priviknuo se.
Ali onda bih dobila tugaljive e-mailove od njega dok je bio na poslu.
Trebam li doći kući? Jesi li budna?
Koliko je sati na Marsu?
I odlučila sam, u redu, potreban mu je Marsovski sat.
(Smijeh)
Ali, naravno, to je 2016. godina, pa postoji aplikacija za to.
(Smijeh)
Tako sada umjesto satova, možemo koristiti naše telefone.
No, utjecaj na obitelj je bio potpun;
nije bio samo na nama koji smo radili sa roverima,
već i na našim obiteljima.
Ovo je David Oh, jedan od naših direktora leta,
i on je na plaži u Los Angeles-u sa svojom obitelji u 1:00 ujutro.
(Smijeh)
Jer smo sletjeli u kolovozu,
a njegova se djeca ne moraju vratiti u školu sve do rujna,
oni su se prebacili s njime na Marsovsko vrijeme za cijeli jedan mjesec.
Ustali su 40 minuta kasnije svakog dana.
I bili su na tatinom rasporedu.
Tako da su živjeli na Marsovskom vremenu mjesec dana i doživjeli su avanture;
poput kuglanja usred noći
ili odlaska na plažu.
I jedna od stvari koju smo svi otkrili
je da možete ići bilo gdje u Los Angeles-u
u 3:00 ujutro kada nema prometa.
(Smijeh)
Tako da bismo završili s poslom,
i nismo htjeli ići kući i uznemiravati naše obitelji,
a bili smo gladni, i umjesto da odemo pojesti nešto blizu,
rekli bismo, "Čekaj, ima odličan restoran koji radi cijelu noć u Long Beachu,
i možemo doći tamo za 10 minuta! "
Tako da bismo se vozili tamo -- bilo je poput 60-ih, bez prometa.
Vozili bi do tamo, a vlasnici restorana bi pitali,
"Tko ste vi ljudi?
I zašto ste u mom restoranu u 3:00 ujutro?"
Spoznali su da postoje horde Marsovaca.
lutajući autocestama LA-a usred noći --
usred Zemaljske noći.
I počeli smo se zapravo nazivati Marsovcima.
Dakle, mi koji bismo bili na Marsovskom vremenu bi se nazivali Marsovcima,
a sve ostale bi zvali Zemljanima.
(Smijeh)
A to je zato kada pomičete vremensku zonu svaki dan,
počinjete se osjećati odvojeno od svih ostalih.
Doslovno ste u svom svijetu.
Dakle, imam ovaj gumb na kojem piše "Preživjela Marsovsko vrijeme. Sol 0-90."
A gore na zaslonu je slika tog gumba.
Razlog zašto smo dobili te gumbove je jer radimo po Marsovskom vremenu
kako bi bili što učinkovitiji sa roverima na Marsu,
kako bi najbolje upotrijebili naše vrijeme.
Ali ne ostajemo na Marsovskom vremenu duže od tri do četiri mjeseca.
Na kraju, prebacit ćemo se na modificirano Marsovsko vrijeme, kako sad radimo.
A to je zato jer uzima danak na vaše tijelo, na vaše obitelji.
Zapravo, bili su znanstvenici iz polja spavanja, koji su nas proučavali
jer je bilo toliko neobično za ljude nastojati produžiti svoj dan.
I imali su nas oko 30
nad kojima će provoditi eksperimente nedostatka sna.
Tako bih došla i uzela test i zaspala bih u svakom od njih.
A to je zato jer, ponovno, to postane teško za vaše tijelo.
Iako je bilo potpuno fora.
To je bilo veliko iskustvo povezivanja s drugim članovima u timu,
ali je to teško održati.
Tako su te misije roverima naši prvi koraci u Sunčevom sustavu.
Učimo kako živjeti na više od jednog planeta.
Mijenjamo našu perspektivu kako bismo postali multi-planetarni.
Dakle, sljedeći put kada vidite Star Wars film,
i postoje ljudi koji idu od Dagobah sustava do Tatooine,
razmislite što to zapravo znači imati ljudi proširene toliko daleko.
Što to znači u smislu udaljenosti između njih,
kako će se početi osjećati udaljenima jedni od drugih
i o samoj logistici vremena.
Još uvijek nismo poslali ljude na Mars, ali se nadamo da hoćemo.
A između tvrtki poput SpaceX-a i NASA-e
i svih međunarodnih svemirskih agencija na svijetu,
nadamo se da ćemo to učiniti u sljedećih nekoliko desetljeća.
Dakle, uskoro ćemo imati ljude na Marsu, i doista ćemo biti multi-planetarni.
A mladi momak ili mlada djevojka
koji će ići na Mars bi mogli biti u ovoj publici ili slušati danas ovaj govor.
Htjela sam raditi u Laboratoriju za Mlazni Pogon na tim misijama otkad sam imala 14
i imam privilegiju biti dio toga.
I ovo je izvanredno vrijeme u svemirskom programu,
i svi smo na tom putovanju zajedno.
Zato sljedeći put kada mislite kako nemate dovoljno vremena u svom danu,
sjetite se, to je samo stvar vaše Zemaljske perspektive.
Hvala vam.
(Pljesak)